  Туспуктэм: Майя Бывальцева Майя Бывальцева Удмуртиысь школаос йӧскалык лулчеберетэз дышетон ужез радъянъя огъяросси вожвылъяськонэ пыриськыны быгато. Конкурсэз Россиысь калыкез дышетонъя министерство Россиысь калыкъёслэн анай кылъёсссыя федерал институт юрттмен радъя. Со сярысь институтлэн «ВКонтатке» мерлыко вотэсысь огиназ ивортӥзы. Конкурсэ оген но, коллективен но пыриськыны луэ. Куриськонъёсты но ужъёсты кутон 10-тӥ коньывуонысен 20-тӥ шуркынмонозь мыноз. Со бере 30-тӥ шуркынмонозь ужъёсты дунъялозы, 1-тӥ толсруе йылпумъянъёс лэсьтозы. Пыриськисьёсты пусъёнэз 10-тӥ толсурозь ортчытны кулэ. Вожвылъяськон куинь ӧръёсъя мыноз: «Лучшая школа с этнокультурным компонентом», «Путешествуем по родному краю», «Использование этнокультурного компонента в урочной и внеурочной деятельности». Куриськонъёсты но ужъёсты конкурслэн сайтаз электрон амалэн куто. Огъяросси вожвылъяськон йӧскалык лулчеберетэз дышетонъя устооссэ ужан амалъёсты шараян но вӧлмытон вылысь радъяське. Тодэ вайытом, Москваысь ВДНХ-ын «Россия» калыккуспо адӟтон-форум улсын радъяськись «Сохраняя родные языки» форумын удмурт кылэз но лулчеберетэз дышетон амалъёсын тодматозы но мастер-классъёс радъялозы. Ужрад 5-тӥ толсуре ортчоз.  Тегъёс: Удмуртия Дышетон удмурткыл вожвылъяськон школаос  